והנה עולה שוב השאלה הנצחית: מה עדיף, גן אירועים או אולם? התשובה: זה עניין לא פשוט בכלל.
גני אירועים הפכו בשנים האחרונות לדרך הפופולרית ביותר לחגוג חתונה, זאת לעומת אולמות אירועים שהחלו אט אט להיתפס כמקומות מיושנים שעבר זמנם. הסיבה העיקרית לכך היא שלאחר שנים רבות בהן כל אירוע כלל אולם אירועים מלא בזהב ושנדלירים מצועצעים, גני אירועים הכניסו דבר חדש לתחום – סגנון מודרני, מרחבים עצומים והיכולת לנהל ולעצב את האירוע בגמישות.
קשה להתווכח עם המציאות בשטח, גן אירועים, ברוב המקרים, פשוט מציע אווירה יותר יוקרתית וחדשנית. קונספט חדש היה חלוקה לאזורים מוגדרים לקבלת הפנים, למנות הראשונות, לבר המשקאות, לחופשה, לרחבת הריקודים, לארוחה העיקרית ולקינוחים. בנוסף, קשה להשוות את ההרגשה שנותנים מרחבים פתוחים וירוקים ביחס להרגשה שמעניק אולם ארועים מחניק וצפוף.
אך אולמות האירועים ממש לא נשארו חייבים, ובמהלך העשור האחרון החלו להשתפץ ולהיפתח אולמות יוקרה רבים, עצומים בגודלם ומעוצבים בסגנון נקי ומודרני. מקומות אלה מציעים פאר שלא נראה כמותו בישראל עד אז, אלא באירועים של האלפיון העליון, ולמרות זאת עדיין מחיר האירוע במקום כזה נמוך משמעותית מבגן אירועים ממוצע. עיקר הדגש באירועים באולם הוא על התחום הקולינרי, עם מנות שף איכותיות ובר משקאות מאובזר למשעי. אולמות האירועים מציעים את שירותיהם המלאים לכל אורך השנה, בשונה מגנים אשר פועלים במתכונת חלקית במזג אוויר סוער.
בסופו של דבר, הכל נתון להחלטתכם, ואם אתם מעדיפים מקום סגור ויוקרתי, או פתוח ואופנתי. בדקו מהו התקציב, לכו להתרשם מהמקומות ולבסוף תוכלו להגיע להחלטה הנכונה.